wickkiey/tamil-wikipedia-chunked huggingface dataset:
# லைகோடான் ஜாரா

## பரவல்

வங்காளதேசம், இந்தியா (அசாம், ஒடிசா, அருணாசலப் பிரதேசம், மணிப்பூர், மேற்கு வங்கம் மற்றும் உத்தரப் பிரதேசத்தின் சில பகுதிகள்) நேபாளம் ஆகிய நாடுகளில் *லை. ஜாரா* காணப்படுகிறது.
# லைகோடான் ஜாரா

## விளக்கம்

பள்ளத்தில் இருக்கும் கண், சிறியது. 7 வரிசைகளில், தோள்பட்டை செதில்கள் மென்மையாக இருக்கும். வயிற்றுப்புறச் செதில்கள் 167-175, பக்கவாட்டாக கோணப்படுத்தாமல், குத வகுக்கப்பட்ட வாலடிச் செதில்கள் 56-63 வரை இரண்டு வரிசைகளில் அமைந்துள்ளன. இதனுடைய நீளம் 35 செ.மீ. நீளம் வரை இருக்கும்.
# நீல் பர்னார்டு

**நீல் டி. பர்னார்டு** (**Neal D. Barnard**) (பிறப்பு: 10 ஜூலை 1953) ஒரு அமெரிக்க மருத்துவரும், நூலாசிரியரும், விலங்குரிமை ஆர்வலரும், பொறுப்புள்ள மருத்துவத்திற்கான மருத்துவர்கள் குழுவின் (PCRM) நிறுவனத் தலைவரும் ஆவார். பர்னார்டு தாவர அடிப்படையிலான முழுமையான உணவு முறையைக் குறித்த புத்தகங்களை எழுதியுள்ளார்.
# நீல் பர்னார்டு

## வாழ்க்கைக் குறிப்பு

பர்னார்டு வடக்கு டகோட்டாவின் ஃபார்கோ நகரில் பிறந்து வளர்ந்தவர். அவர் ஜார்ஜ் வாஷிங்டன் பல்கலைக்கழக மருத்துவப் பள்ளியில் மருத்துவப் பட்டம் பெற்றார், அங்கு அவர் நனிசைவ உணவுமுறை குறித்து ஆராயத் தொடங்கினார். அவர் அமெரிக்க மனநல மருத்துவம் மற்றும் நரம்பியல் வாரியத்தால் வாரியச் சான்றிதழ் பெற்றவரும், அமெரிக்க இருதயவியல் கல்லூரியின் உறுப்பினரும், அமெரிக்க மருத்துவ சங்கத்தின் வாழ்நாள் உறுப்பினரும் ஆவார்.  
பர்னார்டு விலங்குரிமைகளுக்கும் குரல் கொடுப்பவர் ஆவார். அவர் பீட்டா அமைப்பின் *அனிமல் டைம்ஸ்* இதழுக்கு கட்டுரைகளைப் பங்களித்துள்ளார்.
# நீல் பர்னார்டு

## விருதுகள்

- வாழ்வுமுறை மருத்துவ முன்னோடி விருது (Lifestyle Medicine Trailblazer Award), 2016 – அமெரிக்க வாழ்வுமுறை மருத்துவக் கல்லூரி (American College of Lifestyle Medicine [ACLM]) வழங்கியது
- 6வது தாவர உணவுத் திட்ட வழிகாட்டி விருது (Plantrician Project Luminary Award), 2019 – பிளான்ட்ரிசியன் ப்ராஜெக்டு அமைப்பு வழங்கியது
# நீல் பர்னார்டு

## இவற்றையும் காண்க

- விலங்குரிமை
# நீல் பர்னார்டு

## வெளியிணைப்புகள்

-
-
# பொறுப்புள்ள மருத்துவத்திற்கான மருத்துவர்கள் குழு

**பொறுப்புள்ள மருத்துவத்திற்கான மருத்துவர்கள் குழு** (*The Physicians Committee for Responsible Medicine* அல்லது *PCRM*) என்பது அமெரிக்காவின் வாஷிங்டன், டி.சி. நகரில் அமைந்து செயற்பட்டு வரும் ஒரு இலாப நோக்கற்ற ஆராய்ச்சி அமைப்பாகும். சாரிட்டி நேவிகேட்டர் நிறுவனத்தின் கூற்றுப்படி, PCRM குழுவானது "கனிவுடன் கூடிய பயன்மிகு மருத்துவ நடைமுறை, ஆராய்ச்சி, மற்றும் சுகாதார மேம்பாட்டிற்காக" செயற்படும் அமைப்பாகும்.  
இம்மருத்துவ அமைப்பு மருத்துவரும் மருத்துவ ஆராய்ச்சி அறிஞருமான நீல் பர்னார்டு என்பவரால் 1985-ல் நிறுவப்பட்டது ஆகும். இலாப நோக்கற்ற இந்த அமைப்பில் தற்போது 17,000 மருத்துவர்கள் உட்பட கிட்டத்தட்ட ஒரு மில்லியன் (பத்து லட்சம்) உறுப்பினர்கள் உள்ளனர்.
# பொறுப்புள்ள மருத்துவத்திற்கான மருத்துவர்கள் குழு

## இவற்றையும் காண்க

- நீரிழிவு நோய்
- தாவர உணவுமுறை
- நனிசைவவியல்
- விலங்குரிமை இயக்கம்
# பொறுப்புள்ள மருத்துவத்திற்கான மருத்துவர்கள் குழு

## வெளியிணைப்புகள்

-
# கருகம்பனை

**கருகம்பனை**, இலங்கையின் யாழ்ப்பாண மாவட்டத்தில் உள்ள வலிகாமம் வடக்குப் பிரதேச செயலாளர் பிரிவில் அடங்கியுள்ள ஒரு ஊர். இவ்வூர் தெல்லிப்பழைக்கும் கீரிமலைக்கும் அருகாமையில் அமைந்துள்ளது.
# கருகம்பனை

## ஆலயங்கள்

- கருகம்பனை கவுணாவத்தை நரசிங்க வைரவர் ஆலயம்
- கருகம்பனை இராஜராஜேஸ்வரி அம்பாள் ஆலயம்
# விக்கிப்பீடியா:Statistics/weekly/23-Nov-2025
# சென்னை பாடல்

" **சென்னை பாடல்** " (*The Madras Song*) என்பது இந்திய பாடகி சக்திஸ்ரீ கோபாலனின் ஒரு பாடலாகும். இது சென்னை நகரத்தை பெருமைபடுத்தும் விதமாக முருகப்பா குழுமத்தால் தயாரிக்கப்பட்டது. சென்னை நிறுவப்பட்ட 375 வது ஆண்டு நிறைவை நினைவுகூரும் வகையில் 2014 ஆகத்தில் "தி மெட்ராஸ் சாங்" தொடங்கப்பட்டது.  
இந்தப் பாடலின் தொடர்ச்சி, தி இந்து குழுமத்திற்காக ஓபஸ் ஜி7 ஆல் "மெட்ராஸ் பீட்ஸ்" என்று 2016 ஆம் ஆண்டு சென்னை நாளின் 377வது ஆண்டு விழாவின் மாலையில் தொடங்கப்பட்டது.
# சென்னை பாடல்

## கதைக்களம்

இந்தப் பாடலின் அதிகாரப்பூர்வ காணொளி, வானூர்தியில் சொந்த ஊர் திரும்ப இயலாமல், சென்னையில் சிக்கித் தவிக்கும் ருச்சி குமாரைப் பின்தொடர்கிறது. மூன்று நாட்கள் சென்னையில் தங்க வேண்டிய நிலை ஏற்படுகையில், நகரத்தை ஆராய அதற்கான வழிகாட்டுதலுக்காக அவர் சமூக ஊடகங்களைப் பயன்படுத்துகிறார்.  
இந்தக் காணொளியில் நடிகர்/மாடல் யாஸ்மின் பொன்னப்பா ருச்சி குமாராக நடித்துள்ளார். இந்தக் காணொளியில் விசுவநாதன் ஆனந்த், கௌதம் வாசுதேவ் மேனன், சுதா ரகுநாதன், நரேஷ் ஐயர், ஆலாப் இராசு, ஹரிசரண், பிரியதர்சினி கோவிந்த், ஆர். ஜே. பாலாஜி, "கிரேசி" மோகன், "மாது" பாலாஜி ஆகியோர் தோன்றியுள்ளனர்.
# சென்னை பாடல்

## குழு

- எழுத்தாளர் / இயக்குநர்: விஜய் பிரபாகரன்
- இசை இயக்குனர்: விஷால் சந்திரசேகர்
- பாடலாசிரியர்: சுபு
- பாடகர்: சக்திஸ்ரீ கோபாலன்
- ஒளிப்பதிவாளர்கள்: ஜிவிஎஸ் ராஜு, இம்ரான் அகமது கேஆர்
- முன்னணி நடிகை: யாஸ்மின் பொன்னப்பா
- நிருவாக தயாரிப்பாளர்: கிருஷ்ணா ராம்குமார்
- இணை இயக்குனர்: சுவாதி ரகுராமன்
- உதவி இயக்குநர்கள்: மீரா. கார்த்திக், கீர்த்தி ராஜு
- தயாரிப்பு உதவியாளர்: ஆர்.எம். ரமேஷ் குமார்
- ஒளிப்படமி உதவியாளர்: பாஸ்கர்
- ஸ்டைலிஸ்ட்: யாஸ்மின் பொன்னப்பா
- தயாரிப்புக்குப் பிந்தைய பணிகள்: ரெட் ஸ்டுடியோ
- படத்தொகுப்பு: விஜய் பிரபாகரன்
- வண்ணக்கலைஞர்: மதன்
- சின்னம் வடிவமைப்பு: ஹகுஹோடோ பெர்செப்ட், சென்னை
- முருகப்பா குழுமத்தால் தயாரிக்கப்பட்டது
- வானொலி கூட்டாளி: 92.7 பிக் வானொலி
# டைகீட்டீன்

**டைகீட்டீன்** (*Diketene*) என்பது C<sub>4</sub>H<sub>4</sub>O<sub>2</sub> என்ற மூலக்கூற்று வாய்ப்பாட்டால் விவரிக்கப்படும் கரிம வேதியியல் சேர்மமாகும். சில நேரங்களில் இதன் மூலக்கூற்று வாய்ப்பாட்டை (CH<sub>2</sub>CO)<sub>2</sub> என்றும் எழுதலாம். கீட்டினுடைய (H<sub>2</sub>C=C=O) இருபடியாதல் வினையால் டைகீட்டீன் தோன்றுகிறது. டைகீட்டீன் ஆக்சிடேன் குடும்பத்தைச் சேர்ந்தது. கரிம வேதியியலில் ஒரு வினைப்பொருளாகப் பயன்படுத்தப்படுகிறது. ஒரு நிறமற்ற திரவமாகக் காணப்படுகிறது.
# டைகீட்டீன்

## உற்பத்தி

கீட்டீனை இருபடியாக்கம் செய்வதன் மூலம் டைகீட்டீன் வணிக அளவில் உற்பத்தி செய்யப்படுகிறது.
# டைகீட்டீன்

## வினைகள்

புற ஊதா ஒளியுடன் வெப்பப்படுத்துதல் அல்லது கதிர்வீச்சுக்கு உட்படுத்தினால் கீட்டீன் ஒருமத்தை மீண்டும் உருவாக்குகிறது:  
:(C<sub>2</sub>H<sub>2</sub>O)<sub>2</sub> ⇌ 2 CH<sub>2</sub>CO  
ஆல்கைலேற்றமடைந்த கீட்டீன்களும் எளிதாக இருபடியாக்கப்பட்டு மாற்று டைகீட்டீன்களை உருவாக்குகின்றன.  
டைகீட்டீன் தண்ணீரில் எளிதில் நீராற்பகுப்பு அடைந்து அசிட்டோ அசிட்டிக் அமிலத்தை உருவாக்குகிறது. தண்ணீரில் இதன் அரை ஆயுள் தோராயமாக 45 நிமிடங்கள் ஆகும். 2 pH < 7 இல் 25 °செல்சியசு ஆகும்.  
ஆல்கைல் கீட்டீன் இருபடிகள் போன்ற இரண்டு அலிபாடிக் சங்கிலிகளைக் கொண்ட சில டைகீட்டீன்கள், காகிதத்தில் நீர்வெறுப்புத் தன்மையை மேம்படுத்த தொழில்துறையில் பயன்படுத்தப்படுகின்றன.  
ஒரு காலத்தில் அசிட்டிக் நீரிலி கீட்டீனை அசிட்டிக் அமிலத்துடன் வினைபுரியச் செய்து தயாரிக்கப்பட்டது.  
:H<sub>2</sub>C=C=O + CH<sub>3</sub>COOH → (CH<sub>3</sub>CO)<sub>2</sub>O ΔH = −63 கிலோயூல்/மோல்
# டைகீட்டீன்

## அசிட்டோ அசிட்டைலேற்றம்

ஆல்ககால்கள் மற்றும் அமீன்களுடன் தொடர்புடைய அசிட்டோ அசிட்டிக் அமில வழிப்பெறுதிகளுடன் டைகீட்டீன் வினைபுரிகிறது. இந்தச் செயல்முறை சில நேரங்களில் அசிட்டோ அசிடைலேற்றம் என்று அழைக்கப்படுகிறது. 2-அமினோ இண்டேனுடன் புரியும் வினை ஒரு எடுத்துக்காட்டாகும்:  
:  
டைகீட்டீன் என்பது அசிட்டோ அசிடேட்டு எசுத்தர்கள், அமைடுகள் மற்றும் மாற்று 1-பீனைல்-3-மெத்தில்பைராசோலோன்களின் உற்பத்திக்கு பயன்படுத்தப்படும் ஒரு முக்கியமான தொழில்துறை இடைநிலை ஆகும். பிந்தையது சாயங்கள் மற்றும் நிறமிகளின் உற்பத்தியில் பயன்படுத்தப்படுகிறது. இதற்கான ஒரு பொதுவான வினை:  
:ArNH<sub>2</sub> + (CH<sub>2</sub>CO)<sub>2</sub> → ArNHC(O)CH<sub>2</sub>C(O)CH<sub>3</sub>  
இந்த அசிட்டோ அசிட்டமைடுகள் அரைலைடு மஞ்சள் மற்றும் டை அரைலைடு நிறமிகளுக்கு முன்னோடிகளாகும்.
# டைகீட்டீன்

## பயன்கள்

இரண்டு ஆல்கைல் சங்கிலிகளைக் கொண்ட டைகீட்டீன்கள் காகித உற்பத்தியில், அச்சிடும் தன்மையை மேம்படுத்துவதற்காக காகித நீர்விலக்கும் அளவை மாற்றுவதற்குப் பயன்படுத்தப்படுகின்றன. உலக நுகர்வில் சுமார் 60% பங்கைக் கொண்ட ரோசின் பிசின்களைத் தவிர, அல்கைல் கீட்டீன் இருபடிகள் எனப்படும் நீண்ட சங்கிலி டைகீட்டீன்கள் மிக முக்கியமான செயற்கை காகித அளவுகளில் 16% பங்கைக் கொண்டுள்ளன. இவை வழக்கமாக 0.15% செறிவுகளில் பயன்படுத்தப்படுகின்றன, அதாவது 1.5 கிலோ திட அல்கைல் கீட்டீன் இருபடி/டன் காகிதம் ஆகும்.  
அல்கைல் கீட்டின் இருபடி தயாரிப்பது நீண்ட சங்கிலி கொழுப்பு அமிலங்களை (சிடீடியரிக் அமிலம் போன்றவை, தயோனைல் குளோரைடு போன்ற குளோரினேற்ற முகவர்களைப் பயன்படுத்தி) குளோரினேற்றம் செய்வதன் மூலம் தொடர்புடைய அமில குளோரைடுகளை வழங்குவதன் மூலமும், தொலுயீன் அல்லது பிற கரைப்பான்களில் அமீன்களால் (எடுத்துக்காட்டாக டிரை எத்திலமீன்) ஐதரசன் குளோரைடை நீக்குவதன் மூலமும் மேற்கொள்ளப்படுகிறது.  
:  
மேலும், மருந்துகள், பூச்சிக்கொல்லிகள் மற்றும் சாயங்கள் தயாரிப்பில் டைகீட்டீன்கள் இடைநிலைப் பொருட்களாகப் பயன்படுத்தப்படுகின்றன. உதாரணமாக, பைரசோலோன்கள் மாற்று பீனைல் ஐதரசின்களிலிருந்து உருவாகின்றன. இவை வலி நிவாரணிகளாகப் பயன்படுத்தப்பட்டன, ஆனால் இப்போது பெரும்பாலும் வழக்கற்றுப் போய்விட்டன. மெத்திலமீனுடன் டைகீட்டீன் வினைபுரிந்து என்,என்'-டைமெதில் அசிட்டோ அசிட்டமைடை அளிக்கிறது. இது (சர்ச்சைக்குரிய) பூச்சிக்கொல்லி மோனோ குரோட்டோபாசின்ன் முன்னோடியாகும். டைகீட்டீன்கள் மாற்று அரோமாட்டிக் அமீன்களுடன் வினைபுரிந்து அசிட்டோ அசிட்டனிலைடுகளை உருவாக்குகின்றன. இவை பல மஞ்சள், ஆரஞ்சு மற்றும் சிவப்பு அசோ சாயங்கள் மற்றும் அசோ நிறமிகளுக்கு முக்கியமான முன்னோடிகளாகும்.  
டைகீட்டீன்களை அரோமாட்டிக் அமீன்களுடன் வினைபுரியச் செய்து அரைலைடுகளைத் தொகுப்பதற்கான எடுத்துக்காட்டு:  
:  
இந்த தயாரிப்பு அரைலைடுகளுடன் அரோமாட்டிக் ஈரசோனியம் இணைப்புக்கு உட்படுகிறது, இது நிறமி மஞ்சள் 74 போன்ற அசோ சாயங்களை உருவாக்குகிறது.  
அசிசல்ஃபாம்-கே என்ற இனிப்பானது தொழில்துறை ரீதியாக தயாரிக்கப்படுவது, டைகீட்டீனை சல்பாமிக் அமிலத்துடன் வினைபுரிந்து கந்தக மூவாக்சைடு (SO<sub>3</sub>) மூலம் சுழற்சி செய்வதை அடிப்படையாகக் கொண்டதாகும்.  
டைகீட்டீனிலிருந்து தயாரிக்கப்படும் மருந்துகள் வருமாறு:  
1. இலெர்கானிடிபைன்
1. மாணிடிபைன்
1. ஓலாக்விண்டாக்சு
1. புடோக்டமைடு
1. கெட்டாசோலம்
1. கார்பாக்சின்
1. இப்ரமிடில்
# டைகீட்டீன்

## பாதுகாப்பு

அல்கைலேற்றும் முகவராக இதன் உயர் வினைத்திறன் இருந்தபோதிலும், β-லாக்டோன்கள் புரோப்பியோலாக்டோன் மற்றும் β-பியூட்டிரோலாக்டோன் ஒப்புமைகள் போலல்லாமல், டைகீடீன் ஒரு புற்றுநோய் போல செயலற்றதாக உள்ளது. இதன் டிஎன்ஏ கூட்டுப்பொருட்களின் உறுதியற்ற தன்மை காரணமாக இத்தன்மை இருக்கலாம்.
# நாகேந்திர ரவுத்

**நாகேந்திர ரவுத்** (*Nagendra Raut*) என்பவர் இந்திய அரசியல்வாதியும் பீகார் சட்டமன்ற உறுப்பினரும் ஆவார். இவர் சீதாமரி மாவட்டம் சுர்சண்டு பகுதியினைச் சேர்ந்தவர். நாகேந்திர ரவுத் 1984ஆம் ஆண்டு முசபர்நகர் பீகார் பல்கலைக்கழகத்தில் முதுகலைப் பட்டம் பெற்றுள்ளார். ஐக்கிய ஜனதா தளம் கட்சியினைச் சார்ந்த இவர், 2025ஆம் ஆண்டு பீகார் சட்டமன்றத்திற்கு நடைபெற்ற தேர்தலில் சுர்சண்டு சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# சதீசு குமார் சா

**சதீசு குமார் சா** (*Satish Kumar Sah*) என்பவர் இந்திய அரசியல்வாதியும் பீகார் சட்டமன்ற உறுப்பினரும் ஆவார். இவர் மதுபனி மாவட்டம் இலவ்ககா பகுதியினைச் சேர்ந்தவர். நிமவுலி சுபுலில் உள்ள பள்ளி ஒன்றில் 8ஆம் வகுப்பு வரை கல்வி பயின்றுள்ளார். ஐக்கிய ஜனதா தளம் கட்சியினைச் சார்ந்த இவர், 2025ஆம் ஆண்டு பீகார் சட்டமன்றத்திற்கு நடைபெற்ற தேர்தலில் இலவ்ககா சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# தமிழ்நாட்டின் அகணியத் தாவரவளம்

**தமிழ்நாட்டின் அகணியத் தாவரவளம்** (*Endemic flora of Tamilnadu*) என்பதில் அடங்கியுள்ள அகணியத் தாவரங்களை, தமிழ்நாடு அரசின் பல்லுயிர் பெருக்க வாரியம் (Tamil Nadu State Biodiversity Board (TNBB)), சென்னைக் கிறித்துவக் கல்லூரியின் துறைசார்ந்த ஆய்வறிஞர்களோடு இணைந்து, ஆய்ந்து வெளியிட்டுள்ளது.
# தமிழ்நாட்டின் அகணியத் தாவரவளம்

## தனித்துவம்

அகணிய உயிரி அல்லது அகணியம் (Endemism) என்பது எந்தவொரு தரவரிசையிலான வகைப்பாட்டு அலகுகள் அல்லது உயிரினங்களை (தாவரங்கள், விலங்குகள் மற்றும் நுண்ணுயிரிகள் உட்பட) உள்ளடக்கியது ஆகும். அவை ஒரு குறிப்பிட்ட புவிசார் பகுதியில் காணப்படுகின்றன. அந்நிலப்பகுதியானது, பொதுவாக புவியியல், சூழலியல் அல்லது காலத் தடைகளால், தனிமைப்படுத்தப்பட்டு, பெரியதாகவோ அல்லது சிறியதாகவோ இருக்கலாம். ஒரு சீரான புவிசார் பகுதியின் அளவு, ஒத்த தாவர வரலாறு மற்றும் சூழலியல் நிலைமைகள் அதிகரிக்கும் போது, அந்த தனித்துவத் தன்மையின் அதிகரிக்கிறது.
# தமிழ்நாட்டின் அகணியத் தாவரவளம்

## பாதுகாப்புத் திட்டம்

தமிழ்நாட்டின் அகணிய உயிரினங்களின் பட்டியல், அவற்றின் பாதுகாப்புத் திட்டத்திற்கு அடிப்படை அவசியம் ஆகும். அப்பட்டியலைக் கொண்டே, அவற்றிற்க்கு தேவைப்படும், வேறுபடும் திட்டங்களை இயற்றி பாதுகாக்க இயலும். என்விசு'' (ENVIS) சிறப்பிதழில், கீழ்கண்ட ஆய்வு அறிக்கைள் இடம்பெற்றுள்ளன.
1. தமிழ்நாட்டின் தனித்துவமான பூக்கும் தாவரங்களின் சரிபார்ப்புப் பட்டியல்
1. அகத்தியமலை உயிர்க்கோளக் காப்பகம்
1. நீலகிரி உயிர்க்கோளக் காப்பகம்
1. ஆனைமலை புலிகள் காப்பகம்
# தமிழ்நாட்டின் அகணியத் தாவரவளம்

## தமிழ்நாட்டின் அகணியத் தாவரப்பட்டியல்

இதில் இதுவரை 365 அகணிய தாவரச் சிற்றினங்கள் பட்டியலில் இணைக்கப்பட்டுள்ளன.  
**தமிழ்நாட்டின் அகணிய இனங்களுக்கான குறிப்புகள்.**  
| வரிசை | ஒலிப்புப்பெயர் | வகைப்பாட்டியல் பெயர் | குடும்பம் | வாழிடம் | பரவல் | அகணியக்</br> குறியீடு | செம்பட்டியல்</br> குறியீடு |
| --- | --- | --- | --- | --- | --- | --- | --- |
| 1 | அகிராப்ள்சு புலனியென்சிசு | *Acrocephalus pulniensis* Mukerjee.</br> (:en:Acrocephalus (plant)) | இலமியேசியே | - | பழனி மலைகள் | E(P) | - |
| 2 | அசிட்டினோடைப்னே சாம்பனுளட வகை. சாம்பனுளட | *Actinodaphne campanulata var. campanulata* | இலாரேசியே</br>(:en:Lauraceae) | மரம் | அகத்தியமலைகள் | E(AG) | EN |
| 3 | ஏன்யென்ரிய அகசுதியமாலயனா | *Aenhenrya agastyamalayana* | ஆர்க்கிட் | மூலிகை | அகத்தியமலைகள் | E(AG) | CR |
| 4 | ஏரிடெசு ரோட்டன்டிஃபோலியசு | *Aerides rotundifolius* ? (Blatter)Balakr<sup> ஐயம் 1</sup>
<sup> ஐயம் 2</sup> | ஆர்க்கிட் | பழனி மலைகள் | E(P) | - |  |
| 5 | அக்ரோஸ்டிஸ் பெனின்சுலாரிசு | *Agrostis peninsularis* Hook.f. | பொவேசி | மூலிகை | மதுரை. நீலகிரி | E | R |
| 6 | அக்ரோசுடிசு பைலோசுலா வகை. ஃபிலிஃபோலியா | *Agrostis pilosula var. filifolia* Trin. Bor. | பொவேசி | மூலிகை | மதுரை | E | R |
| 7 | அக்ரோசுடிசு பைலோசுலா வகை. பைலோசுலா | *Agrostis pilosula var. pilosula* Trin. | பொவேசி | மூலிகை | மதுரை, நீலகிரி | E |  |
| 8 | அக்ரோசுடிசு செமிடி | *Agrostis schmidii* (Hook.f.) Fischer. | பொவேசி | மூலிகை | நீலகிரி | E(N) | EN |
| 9 | அல்லோபிலசு கான்கானிகசு வகை. லான்சியோலடசு | *Allophylus concanicus var. lanceolatus* Radlk. Gamble. | சபிண்டேசியே </br>:en:Sapindaceae | புதர் | கோயம்புத்தூர், மதுரை, நீலகிரி,</br> திருநெல்வேலி | E |  |
| 10 | ஆண்ட்ரோகிராஃபிசு லோபிலியாய்ட்சு வகை. லோபிலியாய்ட்சு | *Andrographis lobelioides var. lobelioides * Wight. | முண்மூலிகைக் குடும்பம் | :en:Herb | நீலகிரி | E(N) | - |
| 11 | ரைட்டியா இன்டிகா | *Wrightia indica* Ngan | அபோசைனாய்டே
:en:Apocynoideae | புதர் | சென்னை, குன்னூர், ஓசூர், தருமபுரி | E | - |
| வரிசையிடுக | [[]] | *தாவரப்பெயரிடுக * அறிஞரிடுக | குடும்பமிடுக | வகையிடுக | ஊரிடுக | குறியிடுகஅடுத்தும் |  |
# வைசைட்டு

**வைசைட்டு** (*Vaesite*) என்பது NiS<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும்.  
பன்னாட்டு கனிமவியல் சங்கம் வைசைட்டு கனிமத்தை Va என்ற குறியீட்டால் அடையாளப்படுத்துகிறது.  
காங்கோ மக்களாட்சிக் குடியரசில் கேட்டரைட்டுடன் சேர்ந்து காணப்படுகிறது. இது பெல்சிய கனிமவியலாளரான இய்யோகன்னசு எஃப். வைசின் நினைவாகப் பெயரிடப்பட்டது. இக்கனிமம் பைரைட்டு குழுவின் ஒரு பகுதியாகும்.
# வடக்கு வங்காள சமவெளி

**வடக்கு வங்காள சமவெளி** (*North Bengal plains*) இந்தியாவின் மேற்கு வங்காள மாநிலத்தில் தெராய் மண்டலத்தின் தெற்கிலிருந்து தொடங்கி கங்கையின் இடது கரை வரை தொடர்கிறது. இயல்பைகுரியின் தெற்குப் பகுதிகள், வடக்கு தினாச்பூர் (சில முக்கிய வடக்குப் பகுதிகளைத் தவிர), தெற்கு தினாச்பூர், மால்டா மற்றும் கூச் பெகார் மாவட்டங்கள் இந்த புவியியல் பகுதியை உருவாக்குகின்றன. வடக்கு தினாச்பூர் மாவட்டத்தில் உள்ள குறுகிய நிலப்பரப்பு மகானந்தா வழித்தடம் என்று அழைக்கப்படுகிறது. இந்த வழித்தடம் வடக்கிலிருந்து தெற்காகச் சென்று மால்டா மாவட்டத்தை இயல்பைகுரி, அலிப்பூர்துவார் மற்றும் கூச் பெகர் சமவெளியுடன் இணைக்கிறது. வடக்கு மற்றும் தெற்கு தினாச்பூரின் முழுப் பகுதியும் வண்டல் நிறைந்த சமவெளியாகும்  
கங்கை-பிரம்மபுத்திரா நதி அமைப்பின் படிவுகளால் வடக்கு வங்காள சமவெளி உருவாக்கப்பட்டது. சில்லாங் பீடபூமிக்கும் சோட்டாநாக்பூர் பீடபூமிக்கும் இடையில் அமைந்துள்ள இராச்மகால்-காரோ இடைவெளியில் இந்த படிவு முக்கியமாக தோன்றுகிறது. சுந்தரவனப் பகுதி வரை தொடர்கிறது. மேலும் இது பெரும்பாலும் ஆறுகளிலுள்ள தோற்றத்தின் நான்காம் நிலை படிவுகளால் ஆனது. இமயமலை தோற்ற வண்டல்கள் இமயமலை முன்நிலப் படுகையில் படிந்து வடக்கு வங்காள சமவெளியை உருவாக்கின. இதன் மாற்றம் இன்றும் தொடர்கிறது.  
வடக்கு வங்காள சமவெளிகள் பகுதி பல மருத்துவ தாவரங்களுக்கும் தாயகமாகும்.
# பெல்துபி

**பெல்துபி** (*Beldubi*) என்பது இந்தியாவின் மேற்கு வங்காள மாநிலத்தில் உள்ள அவுரா மாவட்டத்தில் உள்ள அவுரா சதார் துணைக்கோட்டத்தின் பஞ்ச்லா வட்டார வளர்ச்சித் தொகுதியில் உள்ள ஒரு மக்கள் தொகை கணக்கெடுப்பு நகரமாகும்.
# பெல்துபி

## புவியியல்

என்ற புவியியல் ஆள்கூறுகளில் பெதுபி கிராமம் அமைந்துள்ளது.
# பெல்துபி

## மக்கள் தொகையியல்

2001 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, பெல்துபி நகரத்தின் மக்கள் தொகை 8983 ஆகும். இக்மக்கள் தொகையில் ஆண்கள் சதவீதம் 50% ஆகவும் பெண்கள் சதவீதம் 50%. ஆகவும் இருந்தது. பெல்துபியின் சராசரி கல்வியறிவு விகிதம் 62% ஆகும். இது தேசிய சராசரியான 59.5% என்பதை விட அதிகமாகும். ஆண்களில் 56% மற்றும் பெண்கள் 44% கல்வியறிவு பெற்றவர்களாக இருந்தார்கள். மக்கள் தொகையில் 14% பேர் 6 வயதுக்குட்பட்டவர்கள்.  
2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, பெல்துபியின் மொத்த மக்கள் தொகை 10,871 ஆகும். இதில் 5,568 (51%) ஆண்களும் 5,303 (49%) பெண்களும் இருந்தனர். 6 வயதுக்குட்பட்ட குழந்தைகளிம் மக்கள் தொகை 1,360. பெல்துபியில் மொத்த கல்வியறிவு பெற்றவர்களின் எண்ணிக்கை 7,650 ஆகும். 6 வயதுக்கு மேற்பட்டவர்கள் மக்கள் தொகையில் 80.43% ஆக இருந்தது.
# பிகிககோலா

**பிகிககோலா** (*Bikihakola*) என்பது இந்தியாவின் மேற்கு வங்காள மாநிலத்தில் உள்ள அவுரா மாவட்டத்தில் உள்ள அவுரா சதார் துணைக்கோட்டத்தின் பஞ்ச்லா வட்டார வளர்ச்சித் தொகுதியில் உள்ள ஒரு மக்கள் தொகை கணக்கெடுப்பு நகரமாகும்.
# பிகிககோலா

## புவியியல்

என்ற புவியியல் ஆள்கூறுகளில் பிகிககோலா நகரம் அமைந்துள்ளது.
# பிகிககோலா

## மக்கள் தொகையியல்

2001 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, பிகிககோலா நகரத்தின் மக்கள் தொகை 11901 ஆகும். இக்மக்கள் தொகையில் ஆண்கள் சதவீதம் 52% ஆகவும் பெண்கள் சதவீதம் 48%. ஆகவும் இருந்தது. பிகிககோலா சராசரி கல்வியறிவு விகிதம் 66% ஆகும். இது தேசிய சராசரியான 59.5% என்பதை விட அதிகமாகும். பிகிககோலாவில் மொத்த கல்வியறிவு பெற்றவர்களின் எண்ணிக்கை 10,557. கல்வியறிவு பெற்றவர்களில் 6 வயதுக்கு மேற்பட்டவர்கள் 82.53% என்பதை விட அதிகமாக இருந்தனர்.  
2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, பிகிககோலாவின் மொத்த மக்கள் தொகை 14,540 ஆகும். இதில் 7,517 (52%) ஆண்களும் 7,023 (48%) பெண்களும் இருந்தனர். 6 வயதுக்குட்பட்ட குழந்தைகளின் மக்கள் தொகை 1,749 ஆகும். பிகிககோலாவில் மொத்த கல்வியறிவு பெற்றவர்களின் எண்ணிக்கை 7,650 ஆகும். 6 வயதுக்கு மேற்பட்டவர்கள் மக்கள் தொகையில் 80.43% ஆக இருந்தது.
# கப்பீரியா

**கப்பீரியா** (*Gabberia*) என்பது இந்தியாவின் மேற்கு வங்காள மாநிலத்தில் உள்ள அவுரா மாவட்டத்தில் உள்ள அவுரா சதார் துணைக்கோட்டத்தின் பஞ்ச்லா வட்டார வளர்ச்சித் தொகுதியில் உள்ள ஒரு மக்கள் தொகை கணக்கெடுப்பு நகரமாகும்..
# கப்பீரியா

## புவியியல்

. என்ற புவியியல் ஆள்கூறுகளில் கப்பீரியா நகரம் அமைந்துள்ளது.
# கப்பீரியா

## மக்கள் தொகையியல்

2001 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, கப்பீரியா நகரத்தின் மக்கள் தொகை 4974 ஆகும். இக்மக்கள் தொகையில் ஆண்கள் சதவீதம் 51% ஆகவும் பெண்கள் சதவீதம் 49%. ஆகவும் இருந்தது. கப்பீரியா சராசரி கல்வியறிவு விகிதம் 64% ஆகும். இது தேசிய சராசரியான 59.5% என்பதை விட அதிகமாகும். கப்பீரியாவில் ஆண்களின் கல்வியறிவு சதவீதம் 70 சதவீதமாகவும் பெண்களின் கல்வியறிவு சதவீதம் 57 சதவீதம் ஆகவும் இருந்தது. மொத்த மக்கள் தொகையில் 16 சதவீதம் பேர் 6 வயதுக்கு மேற்பட்டவர்களாக இருந்தனர்.  
2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, கப்பீரியாமொத்த மக்கள் தொகை 5823 ஆகும். இதில் 2988 (51%) ஆண்களும் 2835 (49%) பெண்களும் இருந்தனர். 6 வயதுக்குட்பட்ட குழந்தைகளின் மக்கள் தொகை 775 ஆகும். கப்பீரியாவில் மொத்த கல்வியறிவு பெற்றவர்களின் எண்ணிக்கை 4110 ஆகும். 6 வயதுக்கு மேற்பட்டவர்கள் மக்கள் தொகையில் 82.41% ஆக இருந்தது.
# சகாப்பூர்

**சகாப்பூர்** (*Sahapur*) என்பது இந்தியாவின் மேற்கு வங்காள மாநிலத்தில் உள்ள அவுரா மாவட்டத்தில் உள்ள அவுரா சதார் துணைக்கோட்டத்தின் பஞ்ச்லா வட்டார வளர்ச்சித் தொகுதியில் உள்ள ஒரு மக்கள் தொகை கணக்கெடுப்பு நகரமாகும்.
# சகாப்பூர்

## புவியியல்

. என்ற புவியியல் ஆள்கூறுகளில் சகாப்பூர் நகரம் அமைந்துள்ளது. இந்நகரம் கடல் மட்டத்திலிருந்து சராசரியாக 6 மீட்டர் (19 அடி) உயரத்தில் உள்ளது. சகாப்பூர் மேற்கு வங்காளத்தின் பங்குரா மாவட்டத்தில் உள்ள ஒண்டா காவல் நிலையம் மற்றும் சாந்தோர் பஞ்சாயத்தின் கீழ் உள்ள ஒரு சிறிய கிராமமாகும்.
# சகாப்பூர்

## மக்கள் தொகையியல்

2001 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, சகாப்பூர் நகரத்தின் மக்கள் தொகை 7533 ஆகும். இக்மக்கள் தொகையில் ஆண்கள் சதவீதம் 51% ஆகவும் பெண்கள் சதவீதம் 49%. ஆகவும் இருந்தது. சகாப்பூர் நகரத்தின் சராசரி கல்வியறிவு விகிதம் 66% ஆகும். இது தேசிய சராசரியான 59.5% என்பதை விட அதிகமாகும். சகாப்பூர் நகரத்தில் ஆண்களின் கல்வியறிவு சதவீதம் 70 சதவீதமாகவும் பெண்களின் கல்வியறிவு சதவீதம் 62 சதவீதம் ஆகவும் இருந்தது. மொத்த மக்கள் தொகையில் 14 சதவீதம் பேர் 6 வயதுக்கு மேற்பட்டவர்களாக இருந்தனர்.  
2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, சகாப்பூர் மொத்த மக்கள் தொகை 9022 ஆகும். இதில் 4675 (52%) ஆண்களும் 4347 (48%) பெண்களும் இருந்தனர். 6 வயதுக்குட்பட்ட குழந்தைகளின் மக்கள் தொகை 3528 ஆகும். சகாப்பூரின் மொத்த கல்வியறிவு பெற்றவர்களின் எண்ணிக்கை 6247 ஆகும். 6 வயதுக்கு மேற்பட்டவர்கள் மக்கள் தொகையில் 78.96% ஆக இருந்தது.
# சாம் சாங்க்லாண்டு

**சாமுவேல் எல். சாங்க்லாண்டு** (*Samuel L. Shankland* (பிறப்பு: அக்டோபர் 1, 1991) ஓர் அமெரிக்க சதுரங்கப் பேராதன் ஆவார். இவர் 2018 இல் அமெரிக்க சதுரங்க வாகையாளர் போட்டியில் வெற்றி பெற்றார்.  
சாங்க்லாண்டு 2008, 2009, 2011, 2012 ஆம் ஆண்டுகளில் கலிபோர்னியா மாநில வாகையாளராகவும், 2009 இல் மாநிலங்களுக்கான வாகையாளராகவும் வெற்றி பெற்றார். 2008 உலக 18-அகவைக்குட்பட்டோருக்கான வாகைப் போட்டியில் வெண்கலப் பதக்கம் வென்றார். 2010 இல் அமெரிக்க இளையோர் வாகைப் போட்டியில் வெற்றி பெற்றார். 2008 இல் பன்னாட்டு மாசுடர் பட்டத்தையும், 2011 இல் பேராதன் பட்டத்தையும் பெற்றார். 2600 என்ற பிடேயின் தரவுகளை 2012 இல் எட்டினார், 2014 இல் உலகின் முதல் 100 சிறந்த சதுரங்க வீரர்களில் பட்டியலில் இணைந்தார்.  
2025 அமெரிக்கக் கண்ட சதுரங்க வாகைப் போட்டியில் வெற்றி பெற்று, பிடேயின் 2025 சதுரங்க உலகக் கோப்பைப் போட்டியில் விளையாட நேரடியாகத் தகுதி பெற்றார். 2025 சதுரங்க உலகக் கோப்பைப் போட்டியில் காலிறுதி வரை முன்னேறினார். காலிறுதியில், அந்திரேய் எசிப்பென்கோவிடம் 2:4 ஆகத் தோற்றார்..
# பிலேல் பெல்லாசீன்

**பிலேல் பெல்லாசீன்** (*Bilel Bellahcene*) என்பவர் அல்சீரியா நாட்டைச் சேர்ந்த ஒரு சதுரங்க வீரர் ஆவார். 1998 ஆம் ஆண்டு மார்ச்சு மாதம் 14 ஆம் தேதியன்று பிரான்சு நாட்டின் சித்ராசுபூர்க்கு நகரத்தில் இவர் பிறந்தார். 2018 ஆம் ஆண்டில் கிராண்ட்மாசுட்டர் பட்டத்தை பிடே அமைப்பு இவருக்கு வழங்கியது. 2018 ஆம் ஆண்டு வரை பிரான்சு நாட்டிலும் 2018 ஆம் ஆண்டு முதல் அல்சீரியா நாட்டிலும் இவர் வாழ்ந்து வருகிறார்.
# பிலேல் பெல்லாசீன்

## சதுரங்க வாழ்க்கை

2021 ஆம் ஆண்டு சனவரி மாத நிலவரப்படி, பெல்லாசீன் அல்சீரியாவில் முதலிடத்தில் உள்ள வீரராக உள்ளார்.  
2018 ஆம் ஆண்டு நடைபெற்ற சதுரங்க ஒலிம்பியாடு போட்டியில் முதல் பலகையில் பெல்லாசீன் அல்சீரியாவைப் பிரதிநிதித்துவப்படுத்தினார்.  
பெல்லாசீன் 2019 ஆம் ஆண்டு பிடே மண்டலம் 4.1 வாகையாளர் பட்டத்தை 9 இல் 9 புள்ளிகளுடன் வென்றார். இதன் மூலம் 2019 சதுரங்க உலகக் கோப்பைக்குத் தகுதி பெற்றார். முதல் சுற்றில், இகாரு நகமுராவை தோற்கடிக்கும் அளவுக்கு நெருக்கமாக வந்தார். சமநிலை முறிவு ஆட்டங்களில் அவரிடம் தோற்றார். முன்னதாக பாரம்பரிய ஆட்டங்களில் இரண்டு சமநிலை முடிவுகளை இவர் நகமுராவிடம் ஈட்டினார்.  
பெல்லாசீன் 2022 ஆம் ஆண்டில் நடைபெற்ற சிப்ரால்டர் சதுரங்கத் திருவிழாவிலும் பட்டம் வென்றார். இவ்வெற்றி பலாசு சிசோன்காவுடன் இணைந்த வெற்றியாகும்.  
2025 ஆம் ஆண்டு மே மாதத்தில் எகிப்து நாட்டின் கெய்ரோவில் நடைபெற்ற ஆப்பிரிக்க சதுரங்க வாகையாளர் போட்டியில் பெல்லாசீன் வெற்றி பெற்றார்.
# முகம்மதுசோகித் சுயரோவ்

**முகம்மதுசோகித் சுயரோவ்** (*Mukhammadzokhid Suyarov*) என்பவர் உசுபெக்கிசுத்தான் நாட்டைச் சேர்ந்த ஒரு சதுரங்க வீரர் ஆவார். 2009 ஆம் ஆண்டில் இவர் பிறந்தார். 2024 ஆம் ஆண்டில் பன்னாட்டு சதுரங்க மாசுட்டர் பட்டத்தை பிடே அமைப்பு இவருக்கு வழங்கியது.
# முகம்மதுசோகித் சுயரோவ்

## சதுரங்க வாழ்க்கை

ஜூன் 2024 ஆம் ஆண்டு சூன் மாதத்தில் இவர் சதுரங்க உலகக் கோப்பை போட்டியில் 4 ஆவது இடத்தைப் பிடித்தார். இதன் போது இவர் நான்கு கிராண்ட்மாசுட்டர்களை தோற்கடித்தார்: பார்டியா டேனேசுவர், விட்டலி பெர்னாட்சுக்கி, மிகைல் நிகிடெங்கோ மற்றும் செர்ச்சி டிவியாகோவ் என்பவர்கள் அந்த நான்கு கிராண்டு மாசுட்டர்களில் உள்ளடக்கமாகும்..  
2024 ஆம் ஆண்டு நவம்பர் மாதத்தில் இவர் உசுபெக்கிசுதானில் நடந்த பிரசிடென்ட் கோப்பையில் விளையாடினார். அங்கு வந்திகா அகர்வாலுக்கு எதிரான இவரது சமநிலை முடிவை நடுவர்கள் தவறாக இவருக்கு கிடைத்த வெற்றியாகக் கருதினர், இதனால் அகர்வால் போட்டியில் இருந்து விலகினார்.  
2025 ஆம் ஆண்டு பிப்ரவரி மாதத்தில் நடைபெற்ற இணையவழி மாசுட்டர்கள் சதுரங்கப் போட்டியில் தகுதிச் சுற்றில் மூன்றாவது இடத்தைப் பிடித்தார்.  
2025 ஆம் ஆண்டு ஏப்ரல் மாதத்தில் நடைபெற்ற ஆசிய பிராந்திய வாகையாளர் பட்டத்திற்கான போட்டியில் நான்காவது இடத்தைப் பிடித்ததன் மூலம் 2025 சதுரங்க உலகக் கோப்பைக்குத் தகுதி பெற்றார். உலகக் கோப்பை போட்டியில், முதல் சுற்றில் நிசத் அபாசோவ் என்பவரால் தோற்கடிக்கப்பட்டார்.
# சபர்மைராத் அட்டபாயேவ்

**சபர்மைராத் அட்டபாயேவ்** (*Saparmyrat Atabayev*) என்பவர் துருக்மேனியா நாட்டைச் சேர்ந்த ஒரு சதுரங்க வீரர் ஆவார். 1999 ஆம் ஆண்டில் மே மாதம் 30 ஆம் தேதியன்று இவர் பிறந்தார். 2025 ஆம் ஆண்டில் பிடே அமைப்பு கிராண்டுமாசுட்டர் பட்டத்தை இவருக்கு வழங்கியது. முன்னதாக 2017 ஆம் ஆண்டில் பன்னாட்டு சதுரங்க மாசுட்டர் பட்டத்தை பெற்றார்.
# சபர்மைராத் அட்டபாயேவ்

## சதுரங்க வாழ்க்கை

அட்டாபயேவ் பல சதுரங்க ஒலிம்பியாடு போட்டிகளில் துர்க்மெனிசுத்தானை பிரதிநிதித்துவப்படுத்தியுள்ளார். 2014 ஆம் ஆண்டில் இவர் தேர்ந்தெடுக்கப்பட்டார், ஆனால் அந்த அணி எந்த ஆட்டத்திலும் விளையாடவில்லை. 2016 ஆம் ஆண்டில் மூன்றாவது இடத்தில் 6/11 என்ற புள்ளிகளுடனும், 2018 ஆம் ஆண்டில் இரண்டாவது பலகையில் விளையாடி 5½/11 என்ற புள்ளிகள் கணக்கிலும் வென்றார்.  
2021 ஆம் ஆண்டு நடைபெற்ற சதுரங்க உலகக் கோப்பையில் விளையாடத் தகுதி பெற்றார். அங்கு முதல் சுற்றில் விக்டர் எர்டோசூக்கு எதிராக சமநிலை முடிவை எட்டினார். ஆனால் தொடர்ந்து விளையாட முடியவில்லை.
# எத்தியோப்பியாவின் பெரும் மறுமலர்ச்சி அணை

**எத்தியோப்பியாவின் பெரும் மறுமலர்ச்சி அணை** (*Grand Ethiopian Renaissance Dam*)),எத்தியோப்பியா நாட்டின் பெனிசாங்குல்-குமுஸ் பிரதேசத்தின் குபா எனுமிடத்தில் நிகாத் ஏரியிலிருந்து உற்பத்தியாகும் நீல நைல் ஆற்றின் குறுக்கே கட்டப்பட்ட அணை ஆகும். இந்த அணை எத்தியோப்பியா-தெற்கு சூடான் எல்லைக்கு கிழக்கே 14 கிலோமீட்டர் தொலைவில் உள்ளது. 170 மீட்டர் உயரம், 2 கிலோமீட்டர் நீளம் கொண்ட இப்பெரிய அணை 2011ஆம் ஆம் கட்டத்துவங்கியது. இவ்வணை செப்டம்பர் 9, 2025 அன்று திறக்கப்பட்டது.இது ஆப்பிரிக்காவிலேயே மிகப்பெரும் அணை ஆகும்.
# எத்தியோப்பியாவின் பெரும் மறுமலர்ச்சி அணை

## கட்டுமானம்

இந்த அணை 1780 மீட்டர் நீளமும், 170 மீட்டர் உயரமும், சராசரி ஆழம் கொண்டது. அணை நீரின் கொள்ளவு ஆகும். அணையில் 6 மதகுகள் உள்ளது. அணையின் நீர் பிடிப்பு அளவு ஆக உள்ளது. இந்த அணை கட்ட 5 பில்லியன் அமெரிக்க டாலர்கள் செலவானது.
# எத்தியோப்பியாவின் பெரும் மறுமலர்ச்சி அணை

## பயன்கள்

இவ்வணையின் பெரும்பயன்பாடு நீர் மின் ஆற்றல் மூலம் மின்சாரம் உற்பத்தி செய்வதாகும். இந்த அணை மூலம் ஆண்டு தோறும் 5.15&nbsp;ஜிகாவாட் மின்சாரம் உற்பத்தி செய்யப்படுகிறது. இதன் உபரி மின்சாரம் அண்டை நாடுகளுக்கு விற்பனை செய்கிறது.
# ஆர். வி. எசு. பொறியியல் தொழில்நுட்பக் கல்லூரி

**ஆர். வி. எசு. பொறியியல் தொழில்நுட்பக் கல்லூரி** (*RVS College of Engineering & Technology*) இந்தியாவின் தமிழ்நாட்டிலுள்ள திண்டுக்கல்நகரத்தில் அமைந்துள்ள ஒரு பொறியியல் கல்லூரி ஆகும். இரத்தினவேல் சுப்பிரமணியம் என்பதின் சுருக்கமே ஆர். வி. எசு. என்பதாகும்.
# ஆர். வி. எசு. பொறியியல் தொழில்நுட்பக் கல்லூரி

## வரலாறு

இரத்தினவேல் சுப்பிரமணியம் கல்வி அறக்கட்டளையானது 1983ஆம் ஆண்டு ஒரு பொது தொண்டு அறக்கட்டளையாக நிறுவப்பட்டது. அரிமா சங்கத் தலைவர் விஜயசிறீ கே. வி. குப்புசாமி மற்றும் கே. பத்மாவதி ஆகியோரின் மூத்த மகனான இரத்தினவேல் சுப்பிரமணியத்தின் நினைவாக இந்த அறக்கட்டளை தொடங்கப்பட்டது. கிராமப்புறங்களில் உள்ள ஏழைகள் மற்றும் நலிந்த மக்களின் கல்வி, சுகாதாரப் பராமரிப்பு மற்றும் மேம்பாட்டிற்கான வசதிகளை உருவாக்குவதே இந்த அறக்கட்டளையின் நோக்கமாகும்.  
ஆர். வி. எசு. பொறியியல் மற்றும் தொழில்நுட்பக் கல்லூரி ஆர். வி. எஸ். கல்வி அறக்கட்டளையால் நடத்தப்படும் தமிழ்நாட்டில் உள்ள ஆரம்பகால சுயநிதி, சிறுபான்மை அல்லாத கல்லூரிகளில் ஒன்றாகும். இக்கல்லூரி சென்னை அண்ணா பல்கலைக்கழகத்துடன் இணைக்கப்பட்டு புதுதில்லியில் உள்ள அகில இந்திய தொழில்நுட்பக் கல்விக் குழுவால் அங்கீகரிக்கப்பட்டுள்ளது. 9 இளங்கலைப் படிப்புகள், 8 முதுகலை படிப்புகள் இக்கல்லூரியில் வழங்கப்படுகிறது.
# ஆர். வி. எசு. பொறியியல் தொழில்நுட்பக் கல்லூரி

## இருப்பிடம்

திண்டுக்கல் நகரத்திலிருந்து குச்சிலியம்பாறை வழியாக கரூர் சாலையில் 8 கி.மீ தொலைவில் ஆர். வி. எசு. நகரில் அமைந்துள்ளது.
# நானோகைலா அன்னானமென்சிசு

**நானோகைலா அன்னானமென்சிசு** (*Nanohyla annamensis*) என்பது பொதுவாக அன்னம் கூட்டுத் தவளை, அன்னம் கூர்வாய்த் தவளை, வியட்நாம் அரிசி தவளை அல்லது சிறிய கூர்வாய்த் தவளை என பொதுவாக அழைக்கப்படும் இத்தவளை கூர்வாய்த் தவளை குடும்பமான மைக்ரோகைலிடே குடும்பத்தில் உள்ள ஒரு தவளை சிற்றினமாகும். இது கம்போடியா, லாவோஸ், தாய்லாந்து, வியட்நாமில் காணப்படுகிறது. இதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ்நில காடுகள், மித வெப்பமண்டல அல்லது வெப்பமண்டல ஈரமான மலைக் காடுகள், சதுப்பு நிலங்கள் மற்றும் இடைப்பட்ட நன்னீர் சதுப்பு நிலங்கள் ஆகும். வாழ்விட இழப்பு மற்றும் சீரழிவு காரணமாக இது பன்னாட்டு இயற்கைப் பாதுகாப்புச் சங்க செம்பட்டியலில் பாதிக்கப்படக்கூடியதாக பட்டியலிடப்பட்டுள்ளது.
# நானோகைலா அன்னானமென்சிசு

## வகைப்பாட்டியல்

*நானோகைலா அன்னானமென்சிசு* முன்னர் *மைக்ரோகைலா* பேரினத்தில் சேர்க்கப்பட்டது. ஆனால் 2021ஆம் ஆண்டு உருவவியல் மற்றும் தொகுதி பிறப்புச் சான்றுகளைப் பயன்படுத்தி நடத்தப்பட்ட ஆய்வு ஒன்று, ஒன்பது சிற்றினங்களை (*நா. அன்னமென்சிசு உட்பட)* *நானோகைலா* என்ற புதிய பேரினத்திற்கு நகர்த்தியது.
# சு. க. தாக்கர்

**சு. க. தாக்கர்** எனும் சுனிலால் கர்சந்தாசு தாக்கர் (*Chunilal Karsandas Thakker*)(பிறப்பு: 10 நவம்பர் 1943) இந்திய உச்ச நீதிமன்றத்தின் ஓய்வுபெற்ற நீதிபதி ஆவார்.
# சு. க. தாக்கர்

## வாழ்க்கை வரலாறு

தாக்கர் 1943 நவம்பர் 10 அன்று இந்தியாவின் குசராத்து போர்பந்தர் அருகே மந்தாரில் பிறந்தார். மந்தாரிலும் மாதவ்பூரிலும் ஆரம்பக் கல்வி கற்ற பிறகு, தாக்கர் ஜுனாகத்தில் உள்ள கல்லூரியில் பட்டம் பெற்றார். இதன் பின்னர் ஜாம்நகரில் உள்ள சட்டக் கல்லூரியில் இளநிலைச் சட்டம் படிப்பினை முடித்தார். குஜராத் பல்கலைக்கழகத்தில் சட்டத்தில் முதுநிலைப் பட்டம் பெற்ற இவர், 1968 முதல் குசராத்து உயர்நீதிமன்றத்தில் பயிற்சி பெறத் தொடங்கினார்.  
1970ஆம் ஆண்டில் அகமதாபாத் உள்ள எல். ஏ. சா சட்டக் கல்லூரியில் பகுதிநேர சட்ட விரிவுரையாளராக நியமிக்கப்பட்ட இவர், 1990 சூன் 21 அன்று குஜராத்து உயர்நீதிமன்றத்தின் நீதிபதியாக உயர்த்தப்படும் வரை தொடர்ந்தார். 2000ஆம் ஆண்டு மே மாதம் 5 ஆம் தேதி இமாச்சலப் பிரதேச உயர் நீதிமன்றத்தின் தலைமை நீதிபதியாக பதவி உயர்வு பெற்று, 2001ஆம் ஆண்டு திசம்பர் 31ஆம் தேதி மும்பை உயர் நீதிமன்றத்தின் தலைமை நீதிபதியாக இடமாற்றம் செய்யப்பட்டார்.
# சு. க. தாக்கர்

## உச்சநீதிமன்ற நீதிபதி

தாக்கர் 2004 சூன் 7 அன்று இந்திய உச்ச நீதிமன்றத்தின் நீதிபதியாக நியமிக்கப்பட்டார்.
# சு. க. தாக்கர்

## வெளியீடுகள்

நிர்வாக சட்டம் குறித்த விரிவுரைகள் (மாணவர்களின் பதிப்பு) மற்றும் குடிமையியல் நடைமுறைக் குறியீடு போன்ற பல சட்ட புத்தகங்களை தாக்கர் எழுதியுள்ளார். குடிமையியல் நடைமுறைச் சட்டம், 1908 பற்றிய இவரது புத்தகம் சி. கே. தக்வானி என்ற புனைப்பெயரில் வெளியிடப்பட்டது. இது கடந்த 25 ஆண்டுகளாக இந்தியாவில் உள்ள சட்ட மாணவர்களுக்கான பாடப்புத்தகமாக இருந்து வருகிறது. வி. ஜி. இராமச்சந்திரனின் சட்ட ஆவணத்தை இவர் திருத்தியிருந்தார்.
# சம்சியா பாக்கே

**சம்சியா பாக்கே** (மலாய்; ஆங்கிலம்: *Shamsiah Fakeh*) (1924 – 20 அக்டோபர் 2008); என்பவர் ஒரு மலேசிய தேசியவாதி; பெண்ணியவாதி; மலேசியாவின் முதல் தேசியவாத பெண்கள் அமைப்பான மகளிர் விழிப்புணர்வு படையின் *(Angkatan Wanita Sedar)* (**AWAS**) தலைவர்; மலேசிய பொதுவுடைமை புரட்சியாளர்; மலாயா பொதுவுடைமை கட்சியின் (*Communist Party of Malaya*) (**CPM**) முக்கிய மலாய்த் தலைவர் ஆவார்.  
இவர் சிலாங்கூர் மாநில ஆட்சிக்குழு உறுப்பினர்; மற்றும் பண்டார் உத்தாமாவின் சிலாங்கூர் மாநில சட்டமன்ற உறுப்பினர் ஜமாலியா ஜமாலுதீனின் பாட்டியும் ஆவார்.  
சம்சியா ஒரு தீவிரப் பேச்சாளர். ஐக்கிய மலாய் தேசிய அமைப்பு (**UMNO**); மற்றும் மலாய் தேசியவாதக் கட்சி *(Malay Nationalist Party*; மலாய்: *(Partai Kebangsaan Melayu Malaya)*; (**PKMM**) ஆகிய இரு கட்சிகளும், இவரைத் தங்கள் கட்சிகளில் சேருமாறு கேட்டுக் கொண்டன. இரண்டாம் உலகப் போருக்குப் பின்னர் இரு கட்சிகளும் மிக முக்கியமான மலாய் அரசியல் கட்சிகளாக மாற்றம் கண்டன. மலேசிய வரலாற்றில் இதுவரை நினைவுகூரப்படும் மலேசியப் பெண்கள் சிலரில் சம்சியா அவர்களும் ஒருவர் ஆவார்.
# சம்சியா பாக்கே

## வாழ்க்கை வரலாறு

சம்சியா, நெகிரி செம்பிலானில் உள்ள கோலா பிலா நகருக்கு அருகிலுள்ள கம்போங் கெமுரு கிராமத்தில் பிறந்தார். நெகிரி செம்பிலானில் உள்ள மதராசா அலியா இசுலாயாவில் *(Madrasah Aliah Islaiah)* (இசுலாமிய உயர்நிலைப் பள்ளி) தன் தொடக்கக் கல்வியைப் பெற்றார். இந்த நேரத்தில்தான் அவர் செல்வாக்கு மிக்க அறிஞரும் இசுலாமிய சீர்திருத்தவாதியுமான லெபாய் மாதா *(Lebai Maadah)* என்பவரின் செல்வாக்கின் கீழ் வந்தார்.
# சம்சியா பாக்கே

## ஆயுதப் போராட்டம்

மலாயா அவசரகாலநிலை அறிவிக்கப்படுவதற்கு முன்னர், 1948-இல் மகளிர் விழிப்புணர்வு படை (Angkatan Wanita Sedar) (**AWAS**); இன்சாப் இளைஞர் படை *(Angkatan Pemuda Insaf)* (**API**) ஆகிய படைப் பிரிவுகள் பிரித்தானிய மலாயா அரசாங்கத்தால் தடை செய்யப்பட்டன. அதைத் தொடர்ந்து இடதுசாரி மலாய் தேசியவாதிகள் பெருமளவில் கைது செய்யப்பட்டனர். அதன் தொடர்ச்சியில், சம்சியா காடுகளுக்குள் பின்வாங்கினார்.  
மலாயா பொதுவுடைமை கட்சியின் மலாயா தேசிய விடுதலை இராணுவத்தில் மலாய்க்காரர்கள் பெரும்பான்மையாக உள்ள 10-ஆவது படைப்பிரிவில் சேர்ந்தார். 10-ஆவது படைப்பிரிவு, பகாங்கின் தெமர்லோவிற்கு அருகிலுள்ள லுபோக் கவா *(Lubok Kawah)* எனும் இடத்தில் இருந்து செயல்பட்டு வந்தது.  
தொடர்ச்சியான இராணுவத் தோல்விகளுக்குப் பிறகு, குறிப்பாக 1949-இல் நடந்த பாடாங் பியூல் போரில் *(Battle of Padang Piul),* 11-ஆவது மற்றும் 12-ஆவது படைப்பிரிவுடன் சேர்ந்து 10-ஆவது படைப்பிரிவும் 1953-இல், மலேசியா-தாய்லாந்து எல்லைக்கு பின்வாங்க வேண்டிய கட்டாயம் ஏற்பட்டது. பின்னர், தாய்லாந்து காடுகளுக்குள் சம்சியா பின்வாங்கினார். 1956-இல் தன் கணவர் இப்ராகிம் முகமதுவுடன் மேலதிக கல்விக்காக சீனாவுக்கு அனுப்பப்படும் வரை ஒரு கெரில்லாவாகத் தொடர்ந்து போராடினார்.
# சம்சியா பாக்கே

## இறப்பு

1999-ஆம் ஆண்டு ஏற்பட்ட பக்கவாதத்தைத் தொடர்ந்து, சம்சியா உடல்நிலை சரியில்லாமல் இருந்தார். 2007-ஆம் ஆண்டு வாக்கில் படுத்த படுக்கையானார். அவர் அக்டோபர் 20, 2008 அன்று சுவாசக் கோளாறு காரணமாக தன் மகன் ஜமாலுதீன் இப்ராகிமின் வீட்டில் காலமானார். அதே நாளில் மாலை 5.30 மணிக்கு, கோலாலம்பூர் சுங்கை பீசி முசுலிம் மயாணத்தில் அடக்கம் செய்யப்பட்டார். இவருடைய வாழ்க்கை, முட்கள் நிறைந்த கரடுமுரடான வாழ்க்கை. மலாயா விடுதலைக்கான ஆயுதப் போராட்டத்தைத் தொடந்த ஒரு மலேசிய வீரப் பெண்மணியாக இவர் வாழ்ந்து மறைந்தார்.
# மண்டல்கர் சட்டமன்றத் தொகுதி

**மண்டல்கர் சட்டமன்றத் தொகுதி** *(Mandalgarh Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது பில்வாரா மாவட்டத்தில் அமைந்துள்ளது. மண்டல்கர், பில்வாரா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# மண்டல்கர் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1972 | சிவ் சரண் மாத்தூர் | இந்திய தேசிய காங்கிரசு</br> |  |
| 1977 | மனோகர் சிங் | ஜனதா கட்சி |  |
| 1980 | சிவ் சரண் மாத்தூர் | இந்திய தேசிய காங்கிரசு (இ) |  |
| 1985 | rowspan=2 | இந்திய தேசிய காங்கிரசு</br> |  |
| 1990 |  |  |  |
| 1993 | பத்ரி பிரசாத் குருஜி | பாரதிய ஜனதா கட்சி</br> |  |
| 1998 | சிவ் சரண் மாத்தூர் | rowspan=3 | இந்திய தேசிய காங்கிரசு</br> |
| 2003 |  |  |  |
| 2008 | பிரதீப் குமார் சிங் |  |  |
| 2013 | கீர்த்திகுமாரி | rowspan=3 | பாரதிய ஜனதா கட்சி</br> |
| 2018 | கோபால் லால் சர்மா |  |  |
| 2023 |  |  |  |
# ஆர். வி. இரவீந்திரன்

**ஆர். வி. இரவீந்திரன்** (*R. V. Raveendran*) என்றும் அழைக்கப்படும் இராஜு வரதராஜுலு இரவீந்திரன் (பிறப்பு 15 அக்டோபர் 1946) இந்திய உச்ச நீதிமன்றத்தின் முன்னாள் நீதிபதி ஆவார். 2011 அக்டோபர் 13 அன்று இரவீந்திரன் தலைமையிலான உச்ச நீதிமன்ற அமர்வு, உபகா திரையரங்க தீ விபத்தில் இறந்தவர்கள், பாதிக்கப்பட்டவர்களின் குடும்பங்களுக்கு வழங்கப்பட்ட இழப்பீட்டுத் தொகையை விவரிக்க முடியாத வகையில் பாதியாகக் குறைத்தது. மேலும் திரையரங்க உரிமையாளர்கள், அன்சல் சகோதரர்கள் செலுத்த வேண்டிய தண்டனையான சேதங்களையும் குறைத்தது. இத்தீர்ப்பின் மறுநாளான அக்டோபர் 14,2011 அன்று ஓய்வு பெற்றார். அக்டோபர் 27,2021 அன்று, இசுரேலிய உளவு மென்பொருள் பெகாசசைப் பயன்படுத்தி அங்கீகரிக்கப்படாத கண்காணிப்பு குற்றச்சாட்டுகளை ஆராயும் மூன்று பேர் கொண்ட குழுவை மேற்பார்வையிட இந்திய உச்ச நீதிமன்றம் இரவீந்திரனை நியமித்தது.
# ஆர். வி. இரவீந்திரன்

## தொழில்

இரவீந்திரன் அறிவியல் மற்றும் சட்டத்தில் இளநிலைப் பட்டங்களைப் பெற்றுள்ளார். 1968இல் வழக்கறிஞரானார். 1993ஆம் ஆண்டில் இவர் கருநாடக உயர் நீதிமன்றத்திற்கு நீதிபதியாக நியமிக்கப்பட்டார். 2004ஆம் ஆண்டில் மத்தியப் பிரதேச உயர்நீதிமன்றத்தின் தலைமை நீதிபதியாக பதவியேற்ற இவர், அக்டோபர் 2005இல் இந்திய உச்ச நீதிபதியாகப் பதவி உயர்வு பெற்றார்.  
இதர பிற்படுத்தப்பட்ட வகுப்பினருக்கான இடஒதுக்கீடு, 1993 பம்பாய் குண்டுவெடிப்பு, கிருஷ்ணா கோதாவரி படுகை சர்ச்சை போன்ற பல உயர்மட்ட வழக்குகளை இவர் விசாரித்துள்ளார். கிருஷ்ணா கோதாவரி படுகை தகராறு வழக்கிலிருந்து இவர் விலகியுள்ளார்.
# கு. கு. மேத்யூ

**கு. கு. மேத்யூ** (*K. K. Mathew*) எனும் குட்டியில் குரியன் மேத்யூ (சனவரி 3,1911-மே 2,1992) இந்திய உச்ச நீதிமன்றத்தின் நீதிபதியாக பணிபுரிந்தவர் ஆவார். இவரது அறிவாற்றலுக்காகவும், இந்திய அரசியலமைப்பு மற்றும் நிர்வாக சட்டத்திற்கு இவர் செய்த பங்களிப்பிற்காகவும் மிகவும் மதிக்கப்பட்டார். இவர் பத்தாவது சட்ட ஆணையத்தின் தலைவராகவும், இரண்டாவது பத்திரிகை ஆணையத்தின் தலைவருமாகவும் பணியாற்றியுள்ளார்.  
1960 நவம்பர் 1 முதல் 1962 சூன் 4 வரை கேரளாவின் தலைமை வழக்குரைஞராக இருந்த இவர், 1962 சூன் 5 அன்று கேரள உயர் நீதிமன்றத்தில் நீதிபதியாக நியமிக்கப்பட்டார்.
# கு. கு. மேத்யூ

## குடும்பம்

கேரளாவின் கோட்டயம் மாவட்டத்தில் உள்ள அதிரம்புழாவைச் சேர்ந்த குட்டியில் குடும்பத்தைச் சேர்ந்தவர் இவர். இவரது மகன் குட்டியில் மேத்யூ ஜோசப் 2004 முதல் 2014 வரை கேரள நீதிமன்றத்தின் நீதிபதியாகவும் பணியாற்றினார். ஆகத்து 2018இல், உத்தரகண்ட் உயர்நீதிமன்றத்தின் ஒன்பதாவது தலைமை நீதிபதியாக பணியாற்றியபோது, நீதிபதி ஜோசப் உச்ச நீதிமன்ற நீதிபதியாக பரிந்துரைக்கப்பட்டார்.
# மார்கரெட் எம். எசுலேவுட்டு

**மார்கரெட் எம். எசுலேவுட்டு** (*Margaret M. Heslewood*) என்பவர் ஆசுத்திரேலிய நாட்டைச் சேர்ந்த ஒரு தாவரவியலாளர் ஆவார். மார்கரெட் மேரி எசுலேவுட்டு என்ற பெயராலும் அறியப்படுகிறார். நியூ சவுத் வேல்சின் தேசிய மூலிகை மையத்தில் பணிபுரியும் இவர், பிரையோபைட்டுகளில், குறிப்பாக ஈரமான இடங்களில் வளரும், சிறிய, பச்சை நிற ஈரலுருத் தாவரங்கள் வகைபிரிப்பில் கவனம் செலுத்துகிறார்.  
ஆத்திரேலிய தாவரவியலாளர் மார்கோ எஃப். துரெட்டோவுடன் இணைந்து, உருடேசியே குடும்பத்தைச் சேர்ந்த பூக்கும் தாவர இனமான சயனோதம்னசின் ஏற்றுக்கொள்ளப்பட்ட 23 இனங்களில் 21 இனங்களை இவர் ஆராய்ச்சி செய்து விவரித்துள்ளார்.  
ஒரு தாவரவியல் பெயரை மேற்கோள் காட்டும்போது இந்த நபரை ஆசிரியர் என்று குறிக்க நிலையான ஆசிரியர் சுருக்கமான எசுலேவுட்டு என்ற பெயர் பயன்படுத்தப்படுகிறது.
# இராபர்ட் பாய்டு தாம்சன்

**இராபர்ட் பாய்டு தாம்சன்** (*Robert Boyd Thomson*) என்பவர் கனடா நாட்டைச் சேர்ந்த ஒரு தாவரவியலாளர் ஆவார். 1840 ஆம் ஆண்டு முதல் 1947 ஆம் ஆண்டு வரையிலான காலத்தில் இவர் வாழ்ந்தார். விதைகளை உற்பத்தி செய்யும் தாவரங்களான வித்திலைத் தாவரங்கள் பிரிவில் இவர் நிபுணத்துவம் பெற்றிருந்தார். கனடா ராயல் கழகத்தின் உறுப்பினராக இருந்தார். இவருடைய உயிரியல் அறிவியலுக்கான சிறந்த பங்களிப்புகளை அங்கீகரிக்கும் விதமாக இவருக்கு ஒவ்வொரு இரண்டு வருடங்களுக்கும் வழங்கப்படும் பிளாவெல் பதக்கம் வழங்கப்பட்டது.  
முதலாம் உலகப் போரின் போது, தாம்சன், கனடிய செஞ்சிலுவைச் சங்கத்தின் ஆலிஃபாக்சு கிளையின் கௌரவச் செயலாளராக இருந்த மார்கரெட் சிபெல்லா பிரவுனை, அறுவை சிகிச்சை கட்டுகளில் பயன்படுத்துவதற்காக சிப்பக்கட்டுப் பாசி வகையை சேகரிக்கும் பொறுப்பில் நியமித்தார். இது போரின் போது பற்றாக்குறையாக இருந்த பருத்திக்கு மாற்றாக இருந்தது.  
ஒரு தாவரவியல் பெயரை மேற்கோள் காட்டும்போது இந்த நபரை ஆசிரியர் என்று குறிக்க நிலையான ஆசிரியர் சுருக்கமான ஆர். பி. தாம்சன் என்ற பெயர் பயன்படுத்தப்படுகிறது.
# இண்டோலி சட்டமன்றத் தொகுதி

**இண்டோலி சட்டமன்றத் தொகுதி** *(Hindoli Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது பூந்தி மாவட்டத்தில் அமைந்துள்ளது. இது பில்வாரா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# இண்டோலி சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1972 | இரமேசு சந்த் | இந்திய தேசிய காங்கிரசு</br> |  |
| 1977 | கணேசு லால் | ஜனதா கட்சி |  |
| 1980 | பிரபு லால் | இந்திய தேசிய காங்கிரசு (இ) |  |
| 1985 | கணேசு லால் | பாரதிய ஜனதா கட்சி</br> |  |
| 1990 | இராமா பைலட் | rowspan=4 | இந்திய தேசிய காங்கிரசு</br> |
| 1993 | சாந்திகுமார் தரிவால் |  |  |
| 1998 | இராமா பைலட் |  |  |
| 2003 | அரி மோகன் |  |  |
| 2008 | பிரபு லால் | பாரதிய ஜனதா கட்சி</br> |  |
| 2013 | அசோக் | rowspan=3 | இந்திய தேசிய காங்கிரசு</br> |
| 2018 |  |  |  |
| 2023 |  |  |  |
# ஆடுதுறை - 59

**ஆடுதுறை - 59** *(ADT 59)* எனப்படும் இந்த நெல் வகை, புதிய மற்றும் குறுகிய கால நெல் வகையாக உருவாக்கப்பட்டுள்ளது.காவிரி கழிமுக உழவர்களிடையே பிரபலமடைந்து வருகிற இந்த வகை, அதன் அதிக விளைச்சல், உப்புத்தன்மைக்கு எதிர்ப்பு மற்றும் தடித்த தானியங்களுக்கு பெயர் பெற்றுள்ளது.
# ஆடுதுறை - 59

## காலம்

தமிழ்நாட்டின் குறுவை, நெற்பருவக் காலத்தில் பயிரிட ஏற்றதாக கூறப்படும் நெல் வகையான ஆடுதுறை 59, குறுகியக் கால பயிராக 110 முதல் 115 நாட்களில் முதிர்ச்சியடைகிறது.
# ஆடுதுறை - 59

## விளைச்சல்

வழக்கமாக ஒரு ஏக்கருக்கு 2,500 கிலோ மகசூல் தரக்கூடிய இந்நெல் இரகம், *(குறுவை, நெற்பருவக் காலத்தில்)* ஏக்கருக்கு 4,000 கிலோ வரை மகசூல் அளித்துள்ளது. இது ADT 37 மற்றும் ASD 16 போன்ற பழைய வகைகளுடன் ஒப்பிடும்போது 15 – 20 விழுக்காடு அதிக மகசூலை வழங்குவதாக கூறப்படுகிறது.
# ஆடுதுறை - 59

## முக்கிய அம்சங்கள்

குறுகியக் கால நெல் பயிராக உள்ள இது, அதிக மகசூல் தருகிறது, உப்புத்தன்மையுள்ள நிலங்களில் சகிப்புத்தன்மை கொண்டது, மேலும் மேம்பட்ட ஊட்டச்சத்து உள்ளடக்கம் மற்றும் பூச்சிகளுக்கு எதிர்ப்புத் திறன் பெற்றது காவிரி கழிமுகப் பகுதியில் பயிரிட ஏற்றது.
# மார்செலின் ருசாரியோ அல்மெய்டா

**மார்செலின் ருசாரியோ அல்மெய்டா** (*Marselein Rusario Almeida*) இந்தியாவைச் சேர்ந்த ஒரு தாவரவியலாளர் ஆவார். 1939 ஆம் ஆன்டில் இவர் பிறந்தார். இவரும் இவரது அறிவியல் தோழியுடன் சேர்ந்து பல செடி வகைகளுக்கு தாவரவியல் பெயர்களை வழங்கியுள்ளனர். 2017 ஆம் ஆண்டு இவர் இறந்தார்.  
ஒரு தாவரவியல் பெயரை மேற்கோள் காட்டும்போது இந்த நபரை ஆசிரியர் என்று குறிக்க நிலையான ஆசிரியர் சுருக்கமான எம். ஆர். அல்மெய்டா என்ற பெயர் பயன்படுத்தப்படுகிறது.
# ஜி. எசு. சிங்வி

**ஜி. எசு. சிங்வி** (*G. S. Singhvi*)(பிறப்பு திசம்பர் 12,1948) என்பவர் இந்திய உச்ச நீதிமன்றத்தின் ஓய்வுபெற்ற நீதிபதி ஆவார். இவர் நவம்பர் 2007 முதல் திசம்பர் 2013 வரை உச்ச நீதிமன்றத்தில் பணியாற்றினார்.
# ஜி. எசு. சிங்வி

## ஆரம்பகால வாழ்க்கை மற்றும் கல்வி

சிங்வி 1948 திசம்பர் 12 அன்று இராசத்தானின் ஜோத்பூரில் பிறந்தார். இவர் 1968இல் ஜோத்பூர் பல்கலைக்கழகத்தில் பட்டம் பெற்றார். 1971இல் இராசத்தான் பல்கலைக்கழகத்தில் தங்கப் பதக்கத்துடன் இளங்கலைச் சட்டப் பட்டம் பெற்றார்.
# ஜி. எசு. சிங்வி

## வாகன பீக்கான் விளக்குகள் வழக்கு

வாகன விளக்குகள் தவறுதலாகப் பிரயோகம் செய்யப்படுவதைக் கையாளும் உச்ச நீதிமன்றத்தின் அமர்வுக்கு நீதிபதி சிங்வி தலைமை தாங்கினார். விசாரணைகளின் போது, இருக்கை, "ஒரு நீதிபதி தனது தீர்ப்புகளால் மரியாதைக்குரியவராக மாறுகிறார், இவரது உத்தியோகபூர்வ வாகனத்தின் மேல் சிவப்பு விளக்குகளைப் பயன்படுத்துவதன் மூலம் அல்ல" என்று கூறியது.
# ஜி. எசு. சிங்வி

## சுரேசு குமார் கௌசல் எ/ம நாசு அறக்கட்டளை

நீதிபதி சிங்வி மற்றும் நீதிபதி எசு. ஜே. முகோபாத்யாயா ஆகியோர் அடங்கிய பெஞ்ச், இந்திய தண்டனைச் சட்டத்தின் பிரிவு 377ஐ "இயற்கையின் ஒழுங்கிற்கு எதிரான பாலியல்" தடை செய்வதை உறுதி செய்துள்ளது. இது ஓரினச்சேர்க்கை என்று பரவலாக விளக்கப்படுகிறது. "நாட்டின் மக்கள்தொகையில் ஒரு சிறிய பகுதியினர் பெண் ஓரிணச் சேர்க்கையாளர்கள், ஆண் ஓரிணச் சேர்க்கையாளர்கள், இருபால் அல்லது திருநங்கைகள் ஆவர்" என்றும், உயர் நீதிமன்றம் "எல்ஜிபிடி நபர்களின் உரிமைகள் என்று அழைக்கப்படுவதைப் பாதுகாப்பதில் தன் கவலையில்" சர்வதேச முன்னுதாரணங்களை தவறாக நம்பியதாகவும் நீதிபதிகள் கூறினர். ஐக்கிய நாடுகள் சபையின் மனித உரிமைகள் தலைவர் நவி பிள்ளை இந்தியாவில் ஒரே பாலின உறவுகள் மீண்டும் குற்றமயமாக்கப்பட்டதில் தனது ஏமாற்றத்தை வெளிப்படுத்தினார். இது நாட்டிற்கு "ஒரு குறிப்பிடத்தக்க பின்னோக்கிய நடவடிக்கை" என்று அழைத்தார். மேலும் ஐ. நா. தலைவர் பான் கி-மூன் சமத்துவத்தின் அவசியத்தை வலியுறுத்தினார். ஓரினச்சேர்க்கையாளர்கள் மற்றும் இருபால் பாலினத்தவர்களுக்கு எதிரான எந்தவொரு பாகுபாட்டையும் எதிர்த்தார்.  
புட்டசாமி எ/ம. இந்திய ஒன்றிய வழக்கில், 9 நீதிபதிகள் கொண்ட அமர்வு, மக்கள் தொகையின் அளவு அடிப்படை உரிமைகளைப் பாதுகாப்பதில் எந்தத் தடையையும் கொண்டிருக்கக்கூடாது என்ற தீர்ப்பைப் பற்றி கருத்து தெரிவித்தது. "உரிமைகள் என்று அழைக்கப்படுவது" ஒரு மாயையைக் குறிக்கிறது. ஆனால் கூற்றுக்கள் அரசியலமைப்பில் அடித்தளமாக உள்ளன என்று இருக்கை கருத்து தெரிவித்தது. இதைத் தொடர்ந்து, நவ்தேஜ் சிங் ஜோகர் எ/ம இந்திய ஒன்றிய வழக்கில் 5 நீதிபதிகள் கொண்ட அரசியலமைப்பு இருக்கை இந்த தீர்ப்பை 6 செப்டம்பர் 2018 அன்று இரத்து செய்தது.
# ஜி. எசு. சிங்வி

## சுரேசு குமார் கௌசல் எ/ம நாசு அறக்கட்டளை

### 2011 பெரும் நொய்டா தொழில்துறை மேம்பாட்டு ஆணையம்

2011 சூலை 6 அன்று நீதிபதி சிங்வி மற்றும் நீதிபதி ஏ. கே. கங்குலி அடங்கிய அமர்வு, விவசாயிகளிடமிருந்து கையகப்படுத்தப்பட்ட 156 எக்டேர் நிலத்தை திருப்பிக் கொடுக்க உத்தரவிட்டது. அரசாங்கம் "மேம்பாட்டிற்காக" நிலத்தை கையகப்படுத்தியிருந்தது. ஆனால் வணிக மற்றும் குடியிருப்பு வளாகங்களை உருவாக்குவதற்காக கட்டுமான நிறுவனர்களிடம் ஒப்படைக்கப்பட்டது. பெரும் நொய்டா தொழில்துறை மேம்பாட்டு ஆணையத்திற்கு (ஜி. என். ஐ. டி. ஏ) அதன் சட்டவிரோத செயலுக்காக 1 மில்லியன் (12,000 அமெரிக்க டாலர்) அபராதம் விதித்தது.
# அன்னா மன்றோ

**அன்னா மன்றோ** (*Anna Monro*) ஆத்திரேலிய நாட்டைச் சேர்ந்த ஒரு தாவரவியலாளர் ஆவார். 1974 ஆம் ஆன்டில் இவர் பிறந்தார். அன்னா மாக்தலேனா மன்றோ என்ற பெயராலும் அறியப்படுகிறார். ஆத்திரேலிய தாவரங்களின் கணக்கெடுப்பைத் தொகுப்பதில் பணியாற்றி வருகிறார். ஆத்திரேலிய தாவரங்களில் பாலிகலசியே குடும்பத்தைச் சேர்ந்த பெரியநங்கை தாவரங்களை வகைபிரித்தல் இவரது ஆர்வங்களில் அடங்கும். ஆத்திரேலியாவின் தாவரங்களில் இவற்றைச் சேர்ப்பதற்கான தயாரிப்பு இதுவாகும். ஆத்திரேலிய தேசிய பல்லுயிர் ஆராய்ச்சி மையத்தில் "தொடர்பு மற்றும் வெளிநடவடிக்கை" திட்டத்திற்கு இவர் தலைவராக உள்ளார். 2004 ஆம் ஆண்டு முதல் 2008 ஆம் ஆண்டு வரை, இவர் ஆத்திரேலிய முறையான தாவரவியல் சங்கத்தின் பொருளாளராகப் பணியாற்றினார். மேலும் 2024 ஆம் ஆண்டு நிலவரப்படி, இதன் விளம்பர அதிகாரியாகவும் உள்ளார். இவருக்கு 2024 ஆம் ஆண்டு ஆத்திரேலிய முறையான தாவரவியல் சங்கத்தின் வாழ்நாள் உறுப்பினர் பதவி வழங்கப்பட்டது.
# கேசோராய்பாடன் சட்டமன்றத் தொகுதி

**கேசோராய்பாடன் சட்டமன்றத் தொகுதி** *(Keshoraipatan Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது பூந்தி மாவட்டத்தில் அமைந்துள்ளது. கேசோராய்பாடன், கோட்டா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இது பட்டியலினத்தை சேர்ந்த வேட்பாளர்களுக்காக ஒதுக்கப்பட்டுள்ளது.
# கேசோராய்பாடன் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 2008 | சி. எல். பிரேமி | இந்திய தேசிய காங்கிரசு</br> |  |
| 2013 | பாபூ லால் வர்மா | rowspan=2 | பாரதிய ஜனதா கட்சி</br> |
| 2018 | சந்திரகாந்த மேக்வால் |  |  |
| 2023 | சன்னிலால் சி.எல். பிரேமி பைர்வா | இந்திய தேசிய காங்கிரசு</br> |  |
# மார்த்தா (பயணிப் புறா)

**மார்த்தா** (Martha, - செப்டம்பர் 1, 1914) என்பது ஒரு பயணிப் புறா ஆகும். அந்த இனத்தின் கடைசி புறா இதுவாகும்; 1789 முதல் 1797 வரை அமெரிக்காவின் முதல் பெண்மணியாக இருந்த மார்த்தா வாசிங்டனின் நினைவாக இதற்கு "மார்த்தா" என்று பெயரிடப்பட்டது.
# மார்த்தா (பயணிப் புறா)

## துவக்க கால வாழ்க்கை

சின்சினாட்டி உயிரியல் பூங்காவின் பயணிகள் புறாக்களின் வரலாற்றை ஆர்லி வில்லியம் ஷோர்கர் தனது இனங்கள் பற்றிய ஒரு பொருள் கட்டுரையில் "நம்பிக்கையற்ற குழப்பம்" என்று விவரித்துள்ளார். அதில் மார்த்தாவின் வரலாற்றை விட "மிகவும் குழப்பமான வரலாற்றைக் காண்பது அரிது" என்றும் அவர் கூறினார். பொதுவாக ஏற்றுக்கொள்ளப்பட்ட பதிப்பு என்னவென்றால், 20 ஆம் நூற்றாண்டின் தொடக்கத்தில், கடைசியாக அறியப்பட்ட பயணிகள் புறாக்கள் சிலவற்றை சிகாகோ பல்கலைக்கழகத்தில் பேராசிரியர் சார்லஸ் ஓடிஸ் விட்மேன் வைத்திருந்தார். விட்மேன் அந்த பயணிகள் புறாக்களை விஸ்கான்சினின் டேவிட் விட்டேக்கரிடமிருந்து வாங்கினார். அப்போது அவர் விட்மனுக்கு ஆறு புறாக்களை அனுப்பினார். அவற்றில் இரண்டு 1885 ஆம் ஆண்டில் இனப்பெருக்கம் செய்து குஞ்சு பொரிக்கையில் பிறந்தவற்றில் மார்த்தாவும் ஒன்று. மார்த்தாவுக்கு அமெரிக்க சனாதிபதி ஜார்ஜ் வாசிங்டனின் மனைவியின் நினைவாக மார்த்தா என்று பெயரிடப்பட்டது. விட்மேன் இந்தப் புறாக்களின் நடத்தையை ஆராய வைத்திருந்தார். அவற்றுடன் மாடப்புறா, ஐரோவாசிய கழுத்துப்பட்டைக் கள்ளிப் புறா ஆகியவற்றையும் வைத்திருந்தார். வனங்களில் பயணிகள் புறாக்களின் எண்ணிக்கை வீழ்ச்சியடைந்ததை உணர்ந்த விட்மேனும், உயிரியல் பூங்கா நிருவாகமும், தங்களிடம் எஞ்சியுள்ள புறாக்களைக் கொண்டு அவற்றின் இனத்தைப் தொடர்ந்து பெருக்க முயற்சித்தனர். இதில் ஒரு மாடப் புறாவைக் கொண்டு பயணிகள் புறா முட்டைகளை அடைகாக்கும் முயற்சியும் அடங்கும். இந்த முயற்சிகள் தோல்வியடைந்தன, மேலும் விட்மேன் 1902 இல் மார்த்தாவை சின்சினாட்டி உயிரியல் பூங்காவுக்கு அனுப்பினார்.  
இருப்பினும், மார்த்தா 1877 ஆம் ஆண்டில் சின்சினாட்டி உயிரியல் பூங்காவால் வாங்கப்பட்ட மூன்று ஜோடி பயணிகள் புறாக்களின் வழித்தோன்றல் என்று சில ஆதாரங்கள் கூறுகின்றன. 1875 ஆம் ஆண்டில் சின்சினாட்டி உயிரியல் பூங்கா திறக்கப்பட்டபோது, அதன் சேகரிப்பில் ஏற்கனவே 22 பறவைகள் இருந்ததாக மற்றொரு ஆதாரம் கூறுகிறது. இந்த ஆதாரங்கள் மார்த்தா 1885 ஆம் ஆண்டில் சின்சினாட்டி உயிரியல் பூங்காவில் குஞ்சு பொரித்ததாகவும், பயணிகள் புறாக்கள் அந்த இனத்தின் அரிதான தன்மை காரணமாக பாதுகாக்கபட்டதாக அல்லாமல், பார்வையாளர்கள் ஒரு பூர்வீக புறா இனத்தை நெருக்கமாகப் பார்க்க உதவும் வகையில் வைக்கப்பட்டதாகவும் கூறுகின்றன.
# மார்த்தா (பயணிப் புறா)

## சின்சினாட்டி உயிரியல் பூங்கா

1907 நவம்பர் வாக்கில், சின்சினாட்டி உயிரியல் பூங்காவில் மார்த்தாவும், இரண்டு ஆண் பயணிப் புறாக்கள் மட்டுமே எஞ்சியிருந்தனர். ஏனெனில் அதற்கு முன் மில்வாக்கியில் பிடிக்கப்பட்ட நான்கு ஆண் பயணிப் புறாக்கள் குளிர்காலத்தில் இறந்துவிட்டன. உயிரியல் பூங்காவில் ஆண் புறாக்களில் ஒன்று 109 ஏப்ரலில் இறந்தது, அதைத் தொடர்ந்து எஞ்சி இருந்த ஒரே ஆண் புறா 1910 சூலை 10 அன்று இறந்தது. இதனால் உலகின் ஒரே பயணிப் புறாவாக ஆன மார்த்தா ஒரு பிரபல புறாவாக ஆனது. மேலும் மார்த்தாவுக்கு ஜோடியாக ஒரு பயணிப் புறாவைக் கண்டுபிடித்துத் தருபவர்களுக்கு $1,000 வெகுமதி வழங்கப்படும் என அறிவிக்கபட்டது. அதன் பிறகு மார்த்தாவைப் பார்க்க இன்னும் அதிகமான பார்வையாளர்கள் திரண்டனர். மார்த்தா இறப்பதற்கு பல ஆண்டுகளுக்கு முன்பே மார்த்தாவுக்கு அபோப்லெக்டிக் பக்கவாதம் ஏற்பட்டது. அது மார்த்தாவை பலவீனப்படுத்தியது; மார்த்தாவால் இனி தனது பழைய வாழ்வை வாழ முடியாது என்பதால் உயிரியல் பூங்கா மார்த்தாவுக்காக கீழே ஒரு கூண்டை உருவாக்கியது. மார்த்தா 1914 செப்டம்பர் 1 அன்று பிற்பகல் 1 மணிக்கு முதுமையின் காரணமாக இறந்தது. அதன் மரணத்திற்குப் பிறகு, அந்த இனம் இறுதியில் முற்றிலும் அழிந்து போனது. மார்த்தாவின் உடல் கூண்டின் தரையில் உயிரற்ற நிலையில் காணப்பட்டது. தரவுகளைப் பொறுத்து, மார்த்தா இறக்கும் போது 17–29 வயதுக்கு இடைப்பட்டதாக இருந்தது. இருப்பினும் 29 என்பது பொதுவாக ஏற்றுக்கொள்ளப்பட்ட வயதாக இருந்தது.